2.
 2.6.
 9.
 9.3.
 9.3.1.
 9.3.4.
 __________________________
 Обяснителни бележки
 Настоящият информационен документ се основава на образеца, даден в приложение I към Регламент за изпълнение (ЕС) 2020/683 на Комисията, и се попълва със съответната информация по посочените по-горе точки, както са определени в образеца.
 ЧАСТ 2
 Технически спецификации
 1.
 За целите на настоящото приложение се прилагат следните определения:
 1.1.
 „ниво на входа“ означава най-ниската точка на отвора на вратата или на друга част от конструкцията на превозното средство, в зависимост от това коя от тях е разположена по-високо, която трябва да се преодолее като височина, за да се влезе в отделението за пътници.
 2.
 Общи разпоредби
 2.1.
 Проектните характеристики на типа превозно средство трябва да позволяват влизането и излизането от отделението за пътници при пълна безопасност, като входовете към отделението за пътници трябва да са конструирани така, че да могат да бъдат използвани лесно и безопасно.
 3.
 Странични степенки и стъпала за достъп
 3.1.
 За целите на настоящия регламент главината, джантата или други части на колелото не се считат за странични степенки или стъпала за достъп, освен в случаите, когато поради съображения, свързани с конструкцията или употребата, се изключва монтирането на странични степенки или стъпала за достъп на друго място върху превозното средство.
 3.2.
 Височината на нивото на входа се определя директно спрямо пътната повърхност или спрямо хоризонталната равнина, преминаваща през средата по дължина на стъпалото непосредствено под входа.
 4.
 Изисквания относно влизането и излизането през вратите на отделението за пътници на превозни средства от категория N2 с максимална маса, надвишаваща 7,5 тона, и на превозни средства от категория N3.
 4.1.
 Стъпала за достъп до отделението за пътници (фигура 1).
 4.1.1.
 Разстоянието (А) от нивото на пътната повърхност до горната повърхност на най-ниското стъпало, измерено, когато превозното средство е в готовност за движение и е разположено върху хоризонтална и гладка повърхност, не трябва да надвишава 600 mm.
 4.1.1.1
 Въпреки това, за превозни средства с повишена проходимост (ПСПП) разстоянието (А) може да бъде увеличено до 700 mm.
 4.1.2.
 Разстоянието (В) между горните повърхности на стъпалата не трябва да надвишава 400 mm. Вертикалното разстояние между две последователни стъпала не трябва да варира с повече от 50 mm. Изискването за вертикалното разстояние не се прилага за разстоянието между най-високото стъпало и нивото на входа на отделението за пътниците.
 4.1.2.1.
 За превозни средства с повишена проходимост допустимото отклонение на вертикалното разстояние, посочено в точка 4.1.2., може да бъде увеличено до 100 mm.
 4.1.3.
 Осен това трябва да бъдат спазени следните минимални геометрични размери:
 ж)дълбочина на стъпалото (D): 80 mm;
 з)клиренс на стъпалото (E) (включително дълбочина на стъпалото): 150 mm;
 и)широчина на стъпалото (F): 300 mm;
 й)широчина на първото стъпало (G): 200 mm;
 к)височина на стъпалото (S): 120 mm;
 л)напречно изместване между стъпалата (H): 0 mm;
 м)надлъжно припокриване (J) между две последователни стъпала от едно и също рамо или между най-високото стъпало и височината на нивото на входа на кабината: 200 mm.
 4.1.3.1.
 За превозни средства с повишена проходимост стойността (F), определена в точка 4.1.3., буква в), може да бъде намалена до 200 mm.
 4.1.4.
 В